CELEX: 62007FN0144
Language: hu
Date: 2007-12-24 00:00:00
Title: F-144/07. sz. ügy: 2007. december 24-én benyújtott kereset – Efstathopoulos kontra Parlament

12.4.2008   
            
            
               HU
            
            
               Az Európai Unió Hivatalos Lapja
            
            
               C 92/50
            
         2007. december 24-én benyújtott kereset – Efstathopoulos kontra Parlament
   (F-144/07. sz. ügy)
   (2008/C 92/102)
   Az eljárás nyelve: görög
   Felek
   
      Felperes: Spyridon Efstathopoulos (Chalandri, Görögország) (képviselők: N. Korogiannakis és M. Michi ügyvédek)
   
      Alperes: Európai Parlament
   A jogvita tárgya és leírása
   Az Európai Parlament 2007. április 18-i határozata alábbiakra vonatkozó részeinek megsemmisítése: a felperes bruttó díjazásának kiszámítása során „termelékenységi támogatás” alkalmazása; a felperes öregségi nyugdíjából 390 euró – már elvégzett – visszatéríttetése; a 2005 márciusától 2007 márciusáig terjedő időszakra vonatkozóan 10 036,99 euró visszafizetésének kötelezettsége; a felperes nyugdíjának havi 600 euróval történő csökkentése azon időszak egészére nézve, amely alatt a felperes a vitatott 670 eurós juttatásban részesült, vagyis 2005 márciusa és 2007 szeptembere között.
   Kereseti kérelmek
   
               —
            
            
               A Törvényszék semmisítse meg az Európai Parlament 2007. április 18-i, PERS-B-AFF-SOCIAL D(2007) 22300 határozatának az alábbiakra vonatkozó részeit: a felperes bruttó díjazásának kiszámítása során „termelékenységi támogatás” alkalmazása; a felperes öregségi nyugdíjából 390 euró – már elvégzett – visszatéríttetése; a 2005 márciusától 2007 márciusáig terjedő időszakra vonatkozóan 10 036,99 euró visszafizetésének kötelezettsége, és a felperes nyugdíjának havi 600 euróval történő csökkentése, azon időszak egészére nézve, amely alatt a felperes a vitatott 670 eurós juttatásban részesült, vagyis 2005 márciusa és 2007 szeptembere között;
            
         
               —
            
            
               a Törvényszék semmisítse meg az Európai Parlament kinevezésre jogosult hatóságának 2007. szeptember 14-i határozatát, amelyben a kinevezésre jogosult hatóság elutasította a felperesnek a 2007. április 18-i határozat ellen 2007. május 9-én benyújtott panaszát;
            
         
               —
            
            
               a Törvényszék semmisítsen meg minden e határozatokhoz kapcsolódó, ezekből következő vagy az ezek végrehajtására elfogadott határozatot;
            
         
               —
            
            
               a Törvényszék az Európai Parlamentet kötelezze a költségek viselésére.